text: अपने कानूनी वाद में पूर्व जेएनयू छात्र अतुल कुमार सिंह ने आरोप लगाया था कि पटना स्थित ‘एशियन डेवलपमेंट रिसर्च इंस्टीट्यूट’ (आद्री) द्वारा अपने सदस्य सचिव शैबाल गुप्ता के जरिये और नीतीश कुमार के अनुमोदन से प्रकाशित पुस्तक उनके शोध कार्य का चुराया हुआ संस्करण है। इसके जवाब में मुख्यमंत्री नीतीश कुमार ने अपने आवेदन में कहा था कि उनका अन्य प्रतिवादियों और पुस्तक ‘स्पेशल कैटेगरी स्टेटस: ए केस फॉर बिहार’ से किसी तरह का प्रत्यक्ष या परोक्ष संबंध नहीं है। कुमार का तर्क था कि उन्होंने इस पुस्तक को केवल अनुमोदित किया है, लिखा नहीं है।